Kaskadieris (filma)
"Kaskadieris" (angļu: The Fall Guy) ir 2024. gada ASV asa sižeta kinokomēdija, kuras režisors ir Deivids Lītčs un scenārija autors Drū Pīrss, un kas ir brīva tāda paša nosaukuma 1980. gada seriāla adaptācija. Sižets seko kaskadiera (Raiens Goslings) darbam pie viņa bijušās draudzenes (Emilija Blanta) režisētajā debijas asa sižeta fantastikas filmā, un atklāj, ka ir iesaistīts sazvērestībā, kas saistīta ar filmas galvenās lomas atveidotāju (Ārons Teilors-Džonsons). Pārējās lomas atveido Hanna Vadingema, Terēza Palmera, Stefānija Hsu un Vinstons Djūks. Filmas "Kaskadieris" pirmizrāde notika 2024. gada 12. martā festivālā SXSW, Latvijā filmu demonstrēja no 24. aprīļa, bet ASV no 3. maija, un to izplatīja Universal Pictures. Filma lielākoties saņēma pozitīvas kritiķu atsauksmes un visā pasaulē nopelnījusi vairāk nekā 172 miljonus ASV dolāru. Filmai pieder Ginesa rekords par visvairāk veiktajiem lielgabala auto kūleņiem.